Lietuvos Respublikos Vyriausybė

NUTARIMAS

DĖL LĖŠŲ PASKIRSTYMO TRADICINIŲ LIETUVOS BAŽNYČIŲ IR RELIGINIŲ ORGANIZACIJŲ VADOVYBĖMS

2011 m. birželio 8 d. Nr. 663

Vilnius

Vadovaudamasi Lietuvos Respublikos 2011 metų valstybės biudžeto ir savivaldybių biudžetų finansinių rodiklių patvirtinimo įstatymo (Žin., 2010, Nr. 151-7712) 13 straipsnio 1 dalies 1 punktu, Lietuvos Respublikos Vyriausybė nutaria:

1. Paskirstyti iš Lietuvos Respublikos 2011 metų valstybės biudžete numatytų 1 800 tūkst. litų asignavimų išlaidoms tradicinių Lietuvos religinių bendruomenių, bendrijų ir centrų maldos namams atstatyti ir kitoms reikmėms 1 785,9 tūkst. litų taip:

Lietuvos Vyskupų Konferencijai – 1 604 tūkst. litų;

Lietuvos stačiatikių arkivyskupijai – 92,1 tūkst. litų;

Lietuvos Sentikių Bažnyčios Aukščiausiajai Tarybai – 23,5 tūkst. litų;

Rytų Sentikių Cerkvės, neturinčios dvasinės hierarchijos, Vilniaus sentikių religinei bendruomenei – 2,2 tūkst. litų;

Lietuvos Evangelikų Liuteronų Bažnyčios Konsistorijai – 21,4 tūkst. litų;

Lietuvos musulmonų sunitų dvasiniam centrui – Muftiatui – 11,7 tūkst. litų;

Lietuvos žydų religinei bendrijai – 7,7 tūkst. litų;

Kauno žydų religinei bendruomenei – 2 tūkst. litų;

Vilniaus miesto žydų religinei bendruomenei „Chassidie Chabad Lubavitch“ – 1 tūkst. litų.

Šv. Juozapato Bazilijonų ordino Vilniaus vienuolynui – 10,2 tūkst. litų;

Lietuvos karaimų religinei bendruomenei –10,1 tūkst. litų.

2. Pavesti Finansų ministerijai išmokėti iš Finansų ministerijos programos „Tradicinių Lietuvos religinių bendruomenių, bendrijų ir centrų maldos namų atstatymo ir kitos reikmės“ lėšų 1 punkte nurodytas lėšas pagal tradicinių Lietuvos religinių bendruomenių, bendrijų ir centrų pateiktus mokėjimo prašymus, nesudarant su šiomis institucijomis Lietuvos Respublikos valstybės biudžeto lėšų naudojimo sutarčių.

MINISTRAS PIRMININKAS	ANDRIUS KUBILIUS

FINANSŲ MINISTRĖ	INGRIDA ŠIMONYTĖ

_________________